Diari Oficial de la Generalitat Valenciana


Sumari del DOGV 7839, del 28-07-2016 (2016/5927)

RESOLUCIÓ de 22 de juliol de 2016, del director general de Relacions amb les Corts, de la Presidència de la Generalitat, per la qual es disposa la publicació del conveni marc entre la Universitat Miguel Hernández d'Elx i Ciutat de les Arts i les Ciències, SA, per al foment de la docència, la investigació i la cultura en general.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7839

Data del DOGV
:   28-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5927


Data del document
:   22-07-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 22 de juliol de 2016, del director general de Relacions amb les Corts, de la Presidència de la Generalitat, per la qual es disposa la publicació del conveni marc entre la Universitat Miguel Hernández d'Elx i Ciutat de les Arts i les Ciències, SA, per al foment de la docència, la investigació i la cultura en general. [2016/5927]  
La Universitat Miguel Hernández d'Elx i Ciutat de les Arts i les Ciències, SA, han subscrit, prèvia tramitació reglamentària, el dia 13 de juliol de 2016, un conveni marc per al foment de la docència, la investigació i la cultura en general.  
En compliment del que establix l'article 20 del Decret 176/2014, de 10 d'octubre, del Consell, procedix la publicació en el Diari Oficial de la Comunitat Valenciana del conveni esmentat, que ha quedat inscrit en el Registre de Convenis de la Generalitat amb el número 485/2016 i que figura com a annex d'aquesta resolució.  
  
València, 22 de juliol de 2016.- El director general de Relacions amb les Corts: Antonio Torres Salvador.  
.  
  
CONVENI MARC DE COL·LABORACIÓ ENTRE LA UNIVERSITAT MIGUEL HERNÁNDEZ D'ELX I CIUTAT DE LES ARTS I LES CIÈNCIES, SA, PER AL FOMENT DE LA DOCÈNCIA, LA INVESTIGACIÓ I LA CULTURA EN GENERAL  
  
Elx, 13 de juliol de 2016  
  
Compareixen  
D'una part, la Universitat Miguel Hernández d'Elx, CIF núm. S6498616U, amb domicili social a l'avinguda de la Universitat, s/n, 03018 Elx (Alacant), en representació d'aquesta, Jesús Tadeo Pastor Ciurana, en qualitat de rector de la Universitat Miguel Hernández d'Elx, en virtut del Decret 42/2015, de 10 d'abril (DOCV 7503, 13.04.2015), del Consell, pel qual és nomenat rector, i del Decret 208/2004, de 8 d'octubre (DOGV 4861, 13.10.2004), del Consell de la Generalitat, pel qual s'aproven els Estatuts de la Universitat Miguel Hernández d'Elx, modificats pel Decret 105/2012, de 29 de juny (DOCV 6808, 02.07.2012), del Consell.  
D'una altra part, Enrique Vidal Pérez, actuant en nom i representació de Ciutat de les Arts i de les Ciències, SA (d'ara en avant, CACSA), en la seua qualitat de director general, segons consta en escriptura atorgada a favor seu, el 2 d'octubre de 2015, davant del notari de València, el senyor Juan Bover Belenguer, núm. 1910 del seu protocol; entitat domiciliada a València, a l'avinguda del Professor López Piñero (Historiador de la Medicina), núm. 7, i amb NIF V45849519.  
Els compareixents es reconeixen la capacitat legal suficient per a formalitzar el present Conveni marc de col·laboració, i a aquest efecte  
  
  
EXPOSEN  
  
1. Que ambdós organismes tenen objectius i interessos comuns en els camps acadèmic, científic i cultural.  
2. Que la Universitat Miguel Hernández és una entitat de dret públic, dotada de personalitat jurídica i patrimoni propi, que gaudeix d'autonomia, d'acord amb el que estableix la Constitució i les lleis, per a l'exercici del servei públic d'educació superior per mitjà de l'estudi, la investigació, la docència, la transferència de coneixement a la societat i l'extensió universitària.  
Per això, la Universitat Miguel Hernández assumeix com a objectiu la vinculació amb el seu entorn per a millorar les condicions de vida dels ciutadans als quals serveix, col·laborant en el seu desenvolupament socioeconòmic i cultural i en la qualitat mediambiental, sent en conseqüència un principi de la seua activitat la contribució al desenvolupament cultural, social i econòmic de la societat, procurant la major projecció possible de les seues activitats.  
3. Que CACSA, constituïda per mitjà de Decret 225/1991, de 9 de desembre, del Consell, és l'empresa encarregada de la promoció, organització i gestió de totes les activitats que requereix la preparació, construcció i posada en funcionament del projecte «Ciutat de les arts i les ciències», i també de la promoció, organització i gestió de l'explotació de les activitats i serveis a desenvolupar en els immobles i instal·lacions que la integren. El projecte gestionat per CACSA pretén cobrir les necessitats d'infraestructura, cultura, educació, formació i oci que puguen donar-se en la Comunitat Valenciana.  
4. Que tant la Universitat Miguel Hernández com CACSA estan d'acord a establir una col·laboració en els camps d'interés comú, estretir les seues relacions, unir esforços i consideren convenient acréixer la seua vinculació acadèmica, científica i tècnica, establint per a això els instruments adequats.  
Per l'anteriorment exposat, les parts formalitzen el present Conveni marc de col·laboració (d'ara en avant, Conveni marc), segons les següents  
  
  
CLÀUSULES  
  
Primera. Objecte del conveni  
L'objecte del present Conveni marc és regular la col·laboració entre la Ciutat de les Arts i les Ciències, SA, i la Universitat Miguel Hernández de l'Elx, per al foment i intercanvi d'experiències en els camps de la docència, la investigació i la cultura en general, dins d'aquelles àrees en les quals ambdós tinguen interés manifest.  
  
Segona. Compromisos de les parts  
L'abast de la cooperació entre les parts s'estendrà principalment a les activitats següents:  
a) Col·laboració per a l'elaboració i l'execució conjunta de projectes en matèries d'interés comú, afavorint la participació en projectes i programes d'investigació i desenvolupament.  
b) Intercanvi d'informació i assessorament recíproc en la gestió i execució de projectes en àrees d'interés mutu, incloent-hi cooperació en programes de formació del personal investigador i tècnic, intercanvi de personal, i també l'assessorament mutu en qüestions relacionades amb l'activitat.  
c) Els béns, treballs i drets (per exemple, de propietat intel·lectual) aportats per una part en un projecte comú seran sempre de la seua propietat. La propietat de béns immobles o equips adquirits o construïts en el marc d'un projecte comú es determinarà, en cada cas, en un altre conveni específic.  
d) Qualssevol altres activitats que les parts consideren d'interés comú, dins les seues competències respectives i del marc de col·laboració que constitueix aquest Conveni marc.  
  
Tercera. Execució del conveni marc  
El present Conveni marc representa una declaració d'intencions de les parts per a impulsar i realitzar les activitats abans mencionades, sense que això implique compromisos de caràcter econòmic per a cap d'elles.  
No obstant això, quan es realitzen actuacions concretes derivades de les contingudes en aquest Conveni marc, i que impliquen, o no, compromisos de caràcter econòmic, es formalitzaran necessàriament per mitjà de convenis específics de col·laboració (d'ara en avant, convenis específics), en què s'indicarà, entre altres continguts, la definició de l'objecte que es persegueix, les obligacions i drets de cada part, el cost econòmic, si és el cas, els mitjans materials i humans que requerisca l'actuació, així mateix en les seues clàusules es contindran aspectes relacionats amb la confidencialitat de la informació i dels resultats i amb la propietat intel·lectual, industrial i explotació dels resultats.  
  
  
Quarta. Difusió de la col·laboració  
Les entitats firmants es comprometen a destacar la seua mútua col·laboració en tots els mitjans que s'utilitzen, respectant en tot cas les directrius d'imatge externa que s'indiquen per ambdós parts, i també els logotips, marques i la resta d'elements distintius de cada part.  
Qualsevol forma de col·laboració conjunta realitzada en l'àmbit del present Conveni marc haurà de reconéixer i fer constar la participació de les parts.  
Addicionalment, es comprometen a donar la màxima difusió possible de les activitats a través dels seus canals habituals i, en especial, a través d'internet o altres suports electrònics i la utilització d'enllaços en les pàgines d'ambdues entitats.  
  
Cinquena. Comissió de seguiment  
Es crearà, si és necessari, una comissió de seguiment de caràcter paritari formada per un màxim de dos representants de cada una de les parts.  
Aquesta comissió tindrà entre les seues funcions canalitzar i supervisar les activitats que es realitzen fruit d'aquest Conveni marc, vetlar pel seu bon desenvolupament i resoldre els dubtes i controvèrsies que puguen sorgir en la seua aplicació i interpretació.  
En el no previst en aquest Conveni marc, la Comissió de Seguiment es regirà per les normes administratives reguladores del règim de constitució i funcionament dels òrgans col·legiats.  
A la Comissió de Seguiment, en el cas que es constituïsca, li correspondran, entre altres, les funcions següents:  
- Proposar possibilitats de col·laboració en temes d'interés comú.  
  
- Preparar altres convenis de col·laboració o programes d'execució del present conveni, sobre matèries seleccionades, dins les modalitats de col·laboració establides en la clàusula segona.  
- Realitzar el seguiment dels convenis específics que se subscriguen, i també aclarir i decidir tots els dubtes que es puguen plantejar en la seua interpretació i execució.  
De les actes que estenga la Comissió de Seguiment es remetrà una còpia a la Secretaria Autonòmica de l'Agència Valenciana de Turisme.  
  
Sisena. Vigència del conveni marco  
6.1.El present Conveni marc entrarà en vigor el dia de la seua firma, i tindrà una vigència de dos anys, prorrogables automàticament, pels mateixos períodes bianuals successius, si les parts no mostren interés per la seua extinció (a l'efecte de la qual bastarà que comuniquen per escrit a les altres parts el seu desig de finalitzar aquest Conveni marc amb dos mesos d'antelació). No obstant això, qualsevol de les parts podrà, en tot moment, incloent-hi les seues eventuals pròrrogues, posar-hi fi formulant denúncia escrita davant les altres parts, amb una antelació mínima de dos mesos a la data en què es vaja a donar per finalitzat.  
6.2. La terminació del present Conveni marc, siga quina siga la causa, suposarà automàticament i sense necessitat de cap formalitat, la terminació dels convenis específics que s'hagueren subscrit a l'empara d'aquest, excepte quan en el mateix conveni específic s'haguera disposat expressament el contrari, i en aquest cas el conveni específic continuarà vigent fins a la completa realització del seu objecte.  
  
  
Setena. Causes d'extinció  
Seran causa de resolució del present acord:  
a) El mutu acord de les parts intervinents. En aquest cas, ambdues parts prendran les mesures necessàries per a evitar perjudicis, tant a elles com a tercers, entenent-se que hauran de continuar, fins a la seua conclusió, les accions ja iniciades.  
b) L'incompliment per qualsevol de les parts d'alguna de les obligacions assumides en virtut del present conveni. En aquest cas, la part incomplidora haurà de reparar els danys i perjudicis que per tal motiu haja causat a l'altra part.  
c) Qualssevol altres que, si és el cas, li siguen d'aplicació d'acord amb la legislació vigent.  
  
Huitena. Naturalesa jurídica  
El present Conveni marc té naturalesa administrativa i d'acord amb el que disposa l'article 4.1.c de la Llei 30/2007, de 30 d'octubre, de Contractes del Sector Públic, queda fora de la regulació de l'esmentada llei, els principis de la qual no obstant això s'aplicaran en la resolució de dubtes o llacunes que puguen presentar-se.  
  
Novena. Resolució de controvèrsies  
Les qüestions litigioses a les quals puga donar lloc la interpretació, modificació, efectes o resolució del present Conveni marc hauran de resoldre's de mutu acord o, si és el cas, per mitjà de la Comissió de Seguiment que s'hi ha previst. Si no és possible aconseguir l'esmentat acord, aquestes seran sotmeses a la jurisdicció contenciosa administrativa.  
  
Deu. Recursos humans  
En relació amb el personal d'ambdues institucions que participe en aquestes actuacions, en cap cas es derivarà cap vincle jurídic ni relació laboral ni estatutària amb l'altra part, ni més compromisos que els estipulats en el present Conveni marc.  
  
Onze. Transparència  
De conformitat amb el que estableix la Llei 19/2013, de 9 de desembre, de Transparència, Accés a la Informació Pública i Bon Govern, i també en la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana, i per a un adequat compliment de les exigències de publicitat activa, pel que a publicació dels convenis es refereix, aquest conveni serà objecte de publicació en el portal de transparència de la Universitat Miguel Hernández: http://transparencia.umh.es/. Així mateix, CACSA es compromet a publicar-lo en el seu portal de transparència, en estar sotmesa a les exigències de publicitat activa prevista en la Llei valenciana 2/2015, de 2 d'abril.  
I, en prova de conformitat, les parts firmen el present Conveni marc de col·laboració, per duplicat exemplar i a un sol efecte, al lloc i en la data assenyalats en l'encapçalament.  
  
Per la Universitat Miguel Hernández d'Elx  
Jesús Tadeo Pastor Ciurana, rector  
  
Per CACSA  
Enrique Vidal Pérez, director general